Η χρησικτησία επί ισραηλιτικών ακινήτων και εθνικό κτηματολόγιο
Creators: name: Καρυπίδης, Χρήστος Μιχαήλ
Publisher: name: Aristotle University of Thessaloniki
Year: 2022
Subjects: Χρησικτησία
Ισραηλιτικά ακίνητα
Εθνικό κτηματολόγιο
Usucaption
Israeli real estates
National Cadastre

description: Η έρευνα της θεματικής διπλωματικής εργασίας επικεντρώθηκε στο δικαίωμα της χρησικτησίας επί ισραηλιτικών ακινήτων στην Ελλάδα και τις επενέργειές της στο εθνικό κτηματολογικό δίκαιο. Διακριβώθηκε, η αιτία και προϋποθέσεις της χρησικτησίας που μεταρρυθμίζουν την κυριότητα επί ακινήτων σε απόδοση τρίτων, άνευ τίτλων ιδιοκτησίας, και το πεδίο εφαρμογής τους στο εθνικό κτηματολόγιο με τις μεταβολές που επιφέρει στα εμπράγματα δικαιώματα, τις διαδικασίες και προθεσμίες διόρθωσης των αρχικών εγγραφών, την κτηματολογική δίκη έως την οριστικοποίηση των αρχικών εγγραφών. Αναφορικά με τις ακίνητες περιουσίες των Ισραηλιτών της Ελλάδας, οι οποίες απωλέσθηκαν κατά το θρησκευτικό και φυλετικό διωγμό του Ολοκαυτώματος την περίοδο του Β’ Π.Π., η τύχη τους καθορίστηκε από το ελληνικό κράτος με την ίδρυση και σύσταση του Οργανισμού Περιθάλψεως και Αποκαταστάσεως Ισραηλιτών Ελλάδας (Ν. 2/1944, Α.Ν. 808/1945, Α.Ν. 846/1946, Β.Δ. 29/29.3.1949) στον οποίο ανατέθηκε η διαχείριση των κληρονομιαίων ισραηλιτικών ακινήτων (σχολαζουσών κληρονομιών), οι οποίες ανήκαν σε ελληνοεβραίους υπηκόους που τα εγκατέλειψαν, με σκοπό να τις αποδώσει στους νόμιμους δικαιούχους ή κληρονόμους τους, αφού ταυτοποιηθούν -σε συνδυασμό με το Ν. 2350/1920- ως ακίνητα ανήκοντα πραγματικά στους απελαθέντες ελληνοεβραίους. Αν και πολλά ακίνητα παρέμειναν αδιάθετα εξαιτίας των θανατώσεων, η ex lege αναγνώριση του Ο.Π.Α.Ι.Ε. ως νομέα των ισραηλιτικών ακινήτων των οποίων η νομή μεταλλάχθηκε σε πλασματική, αντιτασσόμενη κατά των τρίτων προσβολέων αυτής και του ελληνικού δημόσιου, τα κατέστησε μη δεκτικά χρησικτησίας από κάθε τρίτο. Το εθνικό κτηματολόγιο είναι το μέσο που παρέχει τη δυνατότητα της δημόσιας πίστης για την καλόπιστη προστασία των κτηματολογικών συναλλαγών ακινήτων που διέπει η κτηματοκεντρική οργάνωση ενός ανοικτού κτηματολογίου με αξιόπιστες πληροφορίες στο σύστημα της βάσης δεδομένων του. Έτσι, εξασφαλίζονται, χωρίς εξαιρέσεις, τα ισραηλιτικά εμπράγματα δικαιώματα, διασφαλίζοντας κάθε νομική εκκρεμότητα των ισραηλιτικών τίτλων κυριότητας όπου ο Ο.Π.Α.Ι.Ε. δύναται συνταγματικά να προσφύγει στην κτηματολογική δίκη για να διαφυλάξει το έννομο συμφέρον του. Η αγωγή του άρθρου 6§2, συνιστά κτηματολογικό μέσο προστασίας των εγγραπτέων δικαιωμάτων για την αναγνώριση και διεκδίκηση του εμπράγματου δικαιώματος, ώστε να αποκατασταθεί η ανακρίβεια που εντοπίζεται στην πρώτη εγγραφή του κτηματολογικού φύλλου. Η οριστικοποίηση των αρχικών εγγραφών μεταλλάσει την κυριότητα επί των εμπραγμάτων δικαιωμάτων, άσχετα με τον τρόπο κτήσης, υπέρ του δηλούντος στα κτηματολογικά φύλλα και υπέρ του δημοσίου στα “αγνώστου ιδιοκτήτη”. Η απώλεια της κυριότητας για τους πραγματικούς ιδιοκτήτες καθίσταται οριστική. Μοναδική θεραπεία, η άσκηση αγωγής του άρθ. 7§2 (Ν. 2664/1998) όπου ανάλογα με τον τρόπο κτήσης κυριότητας (επαχθή ή χαριστική αιτία), δύναται η αξίωση χρηματικής αποζημίωσης ή αυτούσιας απόδοσης του ακινήτου. Ομοίως, ισχύει για τον Ο.Π.Α.Ι.Ε. του οποίου τα δικαιώματα τελούν υπό ειδική -προνομιακή- ρύθμιση και ανεπίδεκτα χρησικτησίας. Τέλος σε ότι αφορά το ελληνικό δημόσιο, η στοχευόμενη προσπάθεια για την ολοκλήρωση της απογραφής των ισραηλιτικών ακινήτων (Επιτροπή Απογραφής Ισραηλιτικών Ακινήτων) που επικεντρώνεται στη σύνταξη σχετικών πινάκων για τη διόρθωση των κτηματολογικών εγγραφών (αγνώστου ιδιοκτήτη ή ελληνικού δημοσίου) αποτελεί ελπιδοφόρα προσπάθεια στην οριστική επίλυση του ζητήματος των ισραηλιτικών ακινήτων για την απόδοση ή αποζημίωσή τους. Σε ότι όμως αφορά τις περιπτώσεις των κτηματολογικών διαφορών με φυσικά πρόσωπα, ο Ο.Π.Α.Ι.Ε. θα πρέπει να προσφύγει δικαστικά κατά το στάδιο των αρχικών εγγραφών με την αγωγή του άρθ. 6§2 Ν.2664/1998 και την υποχρεωτική αρχική συνεδρία διαμεσολάβησης του Ν. 4640/19, άλλως με εκείνη του άρθ. 7§2 του ιδίου Νόμου κατά την οριστικοποίηση αυτών.
description: The research of this dissertation focused on the right of usucaption on Israeli real estate in Greece and its effects on national cadastral law. It has been examined the cause and conditions of the usucaption that reforms the ownership of the real estate to the return of third parties, without title deeds, and their scope of application in the national cadastre with the effects brought to the rights in rem, the procedures and deadlines for correction of the first registrations, the court trials and registrations finalization. The real estates of the Greek Israelis were lost during the religious and racial persecution of the Holocaust during the WWII. Their fate was determined by the Greek state with the establishment of the Organization for the Care and Rehabilitation of Israelis in Greece (Law 2/1944, Mandatory Law 808/1945, Mandatory Law 846/1946, Royal Decree. 29/29.3.1949), was entrusted with the management of the inherited Israeli properties belonged to Greek-Jewish citizens in purpose of its return to their rightful owners or heirs, after its identification in conjunction with Law 2350/1920 as assets of the deported Greek Jews rightful owners. Many properties remained unoccupied due to the killings, so the Organization with its escheat inheritance and law recognition as owner could oppose against any third-party offenders, including the Greek state, since the Israeli real estates has been legally recognized as non-usucaption. The National Land Registry is the instrument that provides the possibility of public credit for the bona fide protection of the cadastral real estate transactions governed by the cadastral settlements of an open land registry with reliable information in its database system. Thus, without exceptions, the Israeli rights in rem are secured, ensuring any legal pending of the Israeli titles of ownership where the Organization may constitutionally appeal to the cadastral court in order to safeguard its legal interests. The lawsuit of article 6 par. 2 (Law 2664/1998), protects its registrant rights in recognition and claim on land rights to restore first registration inaccuracies found on the cadastral sheets. The finalization on first registrations mutates the ownership over the land rights in favor of the beneficiaries listed on the cadastral sheets (any “unknown” in favor of the state) regardless the way of acquisition. The loss of ownership for the real owners becomes final. Only remedy will be a lawsuit on the provisions of article 7 par. 2 (Law 2664/1998) which depends on the grounds of acquisition (burdensome or gratuitous reason) of ownership, to claim a monetary satisfaction or an actual return. Similarly, the Organization may exercise the same rights, which are subject to special -privileged- regulations and non-usucaption. Finally, the completion of the inventory of Israeli real estates (Israeli Real Estate Inventory Committee) and compilation of the relevant tables will correct the cadastral records “unknown owners or state” in favor of returns or compensations. In case of individuals, the Organization will have to apply in Court either on first registrations (art. 6§2 and mandatory first mediation session Law. 4640/19) nor on finalization's (art. 7§2).